– Hipster, harry, bygd eller by, det er en hårfin linje

Kvelertak har i dag offentliggjort tittel, låtliste og lanseringsdato for oppfølgeren til 2016-utgivelsen Nattesferd. Splid slippes 14. februar neste år og blir bandets første fullengder med vokalisten Ivar Nikolaisen i besetningen.

Nikolaisen er mest kjent fra bandene Silver og The Good The Bad and The Zugly og ble med i Kvelertak sommeren 2018 etter at Erlend Hjelvik sluttet i bandet.

LES OGSÅ: Faith No More til Norge.

– Ivar har bidratt veldig til at vi nå fremstår som et revitalisert band med en helt ny energi. Det tror jeg alle vil merke når de får høre den nye plata. Kvelertak spruter mer nå enn noen gang, uttaler gitarist Vidar Landa via plateselskapet Petroleum Records.

Bandet slipper også singelen Bråtebrann i dag.